राजस्थान, एमपी और यूपी में हो सकती है बारिश, बिहार में जारी रहेगी उमस भरी गर्मी, जाने कहां तक पहुंचा मानसून  
अगले 24 घंटे में हो सकती है बारिश 
मध्य प्रदेश पहुंचा मानसून 
बिहार में अभी नहीं बारिश की आशंका
देश में गर्मी का कहर जारी है. राजस्थान के जैसलमेर में तो तापमान 55 डिग्री तक पहुंच गया है. अन्य हिस्सों में भी गर्मी का पारा कम नहीं है. हालांकि मानसून के पहुंचने से कुछ इलाकों में अच्छी बारिश ने थोड़ी राहत दी है. मौसम विभाग ने अनुमान जताया है कि देश के कई हिस्सों में अगले कुछ दिनों में अच्छी बारिश है सकती है. 
भोपाल का न्यूनतम तापमान मंगलवार को 25.2 डिग्री सेल्सियस, इंदौर का 21.8 डिग्री, ग्वालियर का 27.2 डिग्री और जबलपुर का न्यूनतम तापमान 28.8 डिग्री सेल्सियस दर्ज किया गया. वहीं सोमवार को भोपाल का अधिकतम तापमान 39.1 डिग्री सेल्सियस, इंदौर का 35.4 डिग्री सेल्सियस, ग्वालियर का 39 डिग्री सेल्सियस और जबलपुर का अधिकतम तापमान 36 डिग्री सेल्सियस रहा.
आगरा का न्यूनतम तापमान मंगलवार को  33 डिग्री सेल्सियस, फिरोजाबाद का 29 डिग्री, झांसी का 32 डिग्री, फरु खाबाद का 32 डिग्री, गोरखपुर का 36 डिग्री सेल्सियस दर्ज किया गया.